section_heading: Povijest
paragraph_text: Okrug Pinal svoje ime dobiva po Pinal Indijancima, jednoj od lokalnih grupa Apača, a nastaje 1. veljače 1875. godine iz dijelova okruga Maricopa i Pima. Grad Florence, jedan od najstariojih u Arizoni, utemeljen još 1866. postaje njegovim središtem. osniva ga Levi Ruggles, te ime dobiva po sestri teritorijalog guvernera Richard McCormicka, koja se zvala Florence. Na području okruga nalazilo se u prošlosti mnogo rudnika bakra, od kojih je većina danas zatvorena. Maleni rudarski gradić Superior, utemeljen je 1882. pod imenom Hastings. ovo ime promijenit će 1900. U novije gradove spada Coolidge, nastao 1920.-tih godina izgradnjom brane Coolidge, a svoje ime dobiva po tadašnjem predsjedniku SAD-a Calvinu Coolidgeu (1923–1929). U okrugu se danas nalazi nekoliko manjih rezervata na kojima su smješteni Indijanci Papago, Pima, Maricopa i San Carlos Apači.